**ΑΠΟΣΠΑΣΜΑ**

**Από το πρακτικό της με αριθμό 4/2021**

**ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ ΣΥΝΕΔΡΙΑΣΗΣ**

**της Κοινότητας Λιβαδειάς**

**Αριθμός Απόφασης 07/2021**

**ΘΕΜΑ: “Γνωμοδότηση επί ονοματοδοσίας του Δημοτικού Σταδίου Λιβαδειάς**

**σε Δημοτικό Στάδιο Λιβαδειάς «ΛΑΜΠΡΟΣ ΚΑΤΣΩΝΗΣ»”**

Στην Λιβαδειά σήμερα Μεγάλη Τρίτη 27Απριλίου 2021 και ώρα 15.00 συνήλθε σε τακτική δια περιφοράς συνεδρίαση η Κοινότητα Λιβαδειάς μετά την υπ΄αριθμ. 6713/23-04-2021 έγγραφη πρόσκληση της Προέδρου της κ. Μαρίας Σπ. Γκικοπούλου η οποία εκδόθηκε σύμφωνα με τις διατάξεις του άρθρου 77 του Ν.4555/2018 όπως τροποποιήθηκε από το άρθρο 184 του Ν.4635/2019 του άρθρου 10της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020) & της 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών.

Η Πρόεδρος της Κοινότητας Λιβαδειάς κήρυξε την έναρξη της δια περιφοράς συνεδρίασης αφού διαπιστώθηκε ότι υπάρχει νόμιμη απαρτία, επειδή σε σύνολο ένδεκα (11) μελών συμμετείχαν δέκα (10) μέλη , δηλαδή:

**ΠΑΡΟΝΤΕΣ**  **ΑΠΟΝΤΕΣ**

1. Γκικοπούλου Μαρία 1. Σκάρλας Λάμπρος

2. Πάτρας Κων/νος

3. Λιναρδούτσος Νικόλαος ο οποίος είχε προσκληθεί νόμιμα.

4. Κατή Ιωάννα

5. Ροζάνας Ηλίας

6. Ανδρίτσος Αγαμέμνονας

7. Πούλου-Βαγενά Κων/να

8. Καντά Ελένη

9. Αλογοσκούφης Χρήστος

10. Μπούκιος Ταξιάρχης

Τα πρακτικά της συνεδρίασης τηρήθηκαν από την υπάλληλο Κων/να Τσιτσοπούλου-Ρήγα που έχει ορισθεί με σχετική απόφαση Δημάρχου.

……………………………………………………………………………………………………………………………………

Το 2ο θέμα της ημερήσιας διάταξης τίθεται ύστερα από το υπ’ αριθμ. πρωτ. 6136/15-04-2021 έγγραφο του Αυτοτελούς Τμήματος Πολιτισμού Αθλητισμού & Τουρισμού στο οποίο αναγράφονται:

*Με αφορμή την επέτειο των 200 ετών από την έναρξη της ελληνικής επανάστασης το 1821 και με γνώμονα την απόδοση του ελάχιστου φόρου τιμής στους αγωνιστές που συνέβαλλαν στην προετοιμασία του αγώνα για την απελευθέρωση της χώρας από τον οθωμανικό ζυγό, ο Δήμος Λεβαδέων θεωρεί η υποχρέωσή του να ονομαδοτήσει το Δημοτικό Στάδιο Λιβαδειάς, σε Δημοτικό Στάδιο Λιβαδειάς «Λάμπρος Κατσώνης».*

*Η ονομασία του Δημοτικού Σταδίου της πόλης με το όνομα του γενναίου Λιβαδείτη θαλασσομάχου αποτελεί ένδειξη σεβασμού για το σπουδαίο αγώνα που επιτέλεσε κατά την προεπαναστατική περίοδο, καθώς μέσα από τις πολεμικές συγκρούσεις του εναντίον της Οθωμανικής Αυτοκρατορίας συνέβαλλε στην αφύπνιση του ελληνικού λαού και στη δόμηση της ιδέας της εθνικής ανεξαρτησίας.*

*Η ονομασία σταδίων με ονόματα ηρώων του 1821 είναι σύνηθες, καθώς στάδια όπως αυτά του Φαλήρου, της Τρίπολης και της Λαμίας φέρουν ονόματα αγωνιστών του ’21.*

*Λαμβάνοντας υπόψη τα ανωτέρω καλείται το Συμβούλιο της Κοινότητας Λιβαδειάς να γνωμοδοτήσει επί της ονοματοδοσίας του Δημοτικού Σταδίου Λιβαδειάς σε Δημοτικό Στάδιο Λιβαδειάς «Λάμπρος Κατσώνης».*

Η Δημοτική Κοινότητα αφού έλαβε υπόψη της:

* Το υπ΄αριθμ. 6136/15-04-2021 έγγραφο του Αυτοτελούς Τμήματος Πολιτισμού Αθλητισμού & Τουρισμού.
* Τα άρθρο 84 του Ν. 4555/2018 .
* Το άρθρο 10 της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020)
* Την 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκ του Υπουργείου Εσωτερικών.
* Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»
* Τους πίνακες ψηφοφορίας των συμμετεχόντων μελών στην δια περιφοράς συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Εισηγείται** στο Δημοτικό Συμβούλιο, μέσω του Αυτοτελούς Τμήματος Πολιτισμού Αθλητισμού & Τουρισμού, **υπέρ της ονοματοδοσίας** του Δημοτικού Σταδίου Λιβαδειάς σε Δημοτικό Στάδιο Λιβαδειάς «ΛΑΜΠΡΟΣ ΚΑΤΣΩΝΗΣ» .-

**Η απόφαση αυτή πήρε αριθμό 07/2021**

…………………………………………………………………………………………………………………...

**Η Πρόεδρος του Συμβουλίου**

**Κοιν/τας Λιβαδειάς Τα Μέλη**

**ΜΑΡΙΑ ΓΚΙΚΟΠΟΥΛΟΥ** 1. Πάτρας Κων/νος

1. Λιναρδούτσος Νικ.

**ΠΙΣΤΟ ΑΠΟΣΠΑΣΜΑ** 3. Κατή Ιωάννα **ΛΙΒΑΔΕΙΑ 05/05/2021** 4. Ροζάνας Ηλίας

**Η ΠΡΟΕΔΡΟΣ** 5. Ανδρίτσος Αγαμέμνονας

6. Πούλου-Βαγενά Κων/να

7. Καντά Ελένη

8. Αλογοσκούφης Χρηστ.

**ΜΑΡΙΑ ΣΠ.ΓΚΙΚΟΠΟΥΛΟΥ** 9. Μπούκιος Ταξιάρχης